S-860/2010

Mál þetta, sem dómtekið var 21. desember sl., er höfðað með ákæru ríkissaksónara, útgefinni 12. október 2010, á hendur B-kk-þgf S-kk-þgf H-kk-þgf, kt. 000000-0000, Mosarima 6, Reykjavík „fyrir rán, með því að hafa að kvöldi miðvikudagsins 25. mars 2009 farið inn í verslunina 10-11, Engihjalla 8, Kópavogi, vopnaður hnífi með 20 sm löngu blaði, ógnað starfsmanni verslunarinnar P-kk-þgf G-kk-þgf G-kk-þgf, með honum og skipað P-kk-þgf að afhenda sér peninga úr sjóðsvél. Ákærði hafði á brott með sér kr. 16.540 úr versluninni.

Telst brot þetta varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1990. Með dómi hinn 29. maí 2008 var ákærði sakfelldur fyrir húsbrot en ákvörðun refsingar ákærða var skilorðsbundið í tvö ár. Hinn 2. febrúar 2009 gekkst ákærði undir greiðslu 10.000 krónu sektar hjá lögreglustjóra fyrir gripdeild.

Ákærði hefur með broti sínu nú rofið skilorð dómsins frá 29. maí 2008. Ber því með vísan til 60. gr. almennra hegningarlaga að taka upp þann dóm og gera ákærða refsingu fyrir bæði málin með hliðsjón af ákvæðum 77. gr. sömu laga.

Við ákvörðun refsingar er litið til þess að eftir brotið játaði ákærði strax háttsemi sína fyrir lögreglu, svo og hér fyrir dómi, og lét lögreglu í té þá fjármuni, sem hann neyddi út úr starfsmanni áðurgreindrar verslunar. Þá er litið til ungs aldurs ákærða, en hann var aðeins 18 ára þegar ránsbrotið átti sér stað og aðeins 17 ára þegar hann framdi húsbrotið. Þá hefur komið fram að miklar breytingar hafa orðið á persónulegum aðstæðum ákærða og að hann hefur leitað sér margvíslegrar aðstoðar vegna vandamála sinna, en ákærði hefur frá unglingsaldri átt við andlega röskun og fíkniefnavandamál að stríða. Allt er þetta virt ákærða til refsimildunar. Á hinn bóginn er litið til þess að ákærði ógnaði starfsmanni áðurgreindrar verslunar með hnífi og að sú háttsemi var til þess fallin að vekja verulegan ótta hjá þeim sem fyrir varð.

Í ljósi alls framangreinds þykir refsing ákærða hæfilega ákveðin fangelsi í fimm mánuði. Rétt þykir að skilorðsbinda refsingu ákærða að öllu leyti eins og nánar greinir í dómsorði. Er þá höfð hliðsjón af ungum aldri ákærða og því að hann hefur nú snúið við blaðinu, gengist undir fíkniefnameðferð og leitað annarrar aðstoðar við vandamálum sínum. Einnig er litið til þess dráttar sem varð á útgáfu ákæru í málinu, en þrátt fyrir að brotið hafi strax verið upplýst leið um eitt og hálft ár leið frá framningu brotsins þar til ákæra var gefin út.

Ákærði greiði 125.877 krónur í sakarkostnað, þar með talda þóknun skipaðs verjanda síns, H-kk-ef B-kk-nf hrl., sem þykir hæfilega ákveðin 75.300 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, B-kk-nf S-kk-nf H-kk-nf, sæti fangelsi í fimm mánuði, en fullnustu refsingarinnar er frestað og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 125.877 krónur í sakarkostnað, þar með talda þóknun skipaðs verjanda síns, H-kk-ef B-kk-ef hrl., 75.300 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 18.01.2011.